31995R1368
L 133/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1368/95 НА КОМИСИЯТА
от 16 юни 1995 година
за изменение на Регламент (ЕИО) № 2921/90 относно предоставянето на помощ за производството на казеин и казеинати от обезмаслено мляко
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 804/68 на Съвета от 27 юни 1968 г. относно общата организация на пазара на мляко и млечни продукти (1), последно изменен с Акта за присъединяване на Австрия, Финландия и Швеция и с Регламент (ЕИО) № 3290/94 (2), и по-специално член 11, параграф 3 от него,
като има предвид, че Регламент (ЕИО) № 2921/90 на Комисията (3), последно изменен с Регламент (ЕИО) № 1756/93 (4), предвижда, че помощ за производството на казеин и казеинати от обезмаслено мляко се предоставя само когато произведените казеин и казеинати отговарят на определени изисквания за съдържание; като има предвид, че натрупаният до този момент опит показва, че казеин, който съдържа повече от 5 %, но не повече от 17 % млечен протеин, различен от казеин, вече не отговаря на настоящите изисквания на пазара, който се насочва към висококачествени продукти; като има предвид, че следователно помощта за подобен казеин трябва да бъде прекратена;
като има предвид, че от гледна точка на тенденцията в развитието на пазара на подобни продукти, от една страна, и на пазара на обезмаслено сухо мляко, от друга страна, помощта, определена в посочения регламент за обезмаслено мляко, преработено в казеин или казеинати, трябва да бъде намалена;
като има предвид, че Управителният комитет по млякото и млечните продукти не е представил становище в рамките на определения от неговия председател срок,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 2921/90 се изменя, както следва:
1.
Член 2, параграф 1 се заменя със следното:
„1. Помощта за 100 килограма обезмаслено мляко, преработено в казеин или казеинати, посочена в параграф 2, е 6,75 ECU.“;
2.
Член 2, параграф 2, буква г) се заличава, а член 2, параграф 2, буква д) става член 2, параграф 2, буква г);
3.
Второто изречение на член 3, буква а) се заменя със следното:
„Наименованието, което трябва да бъде дадено върху продуктите, посочени в приложение III, е следното: „Казеинати, съдържащи повече от 5 %, но не повече от 17 % от едновременно образувал се млечен протеин, различен от казеин, изчислени върху общото съдържание на млечни протеини.“;“
4.
Приложение III се заменя с приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 юни 1995 година.